
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 22. oktobra noteikumos Nr. 663 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" trešās kārtas īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2024. gada 22. oktobra noteikumos Nr. 663 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" trešās kārtas īstenošanas noteikumi" (turpmāk - MK noteikumu projekts) izstrādāts, lai nodrošinātu papildus finansējumu divējāda lietojuma projektu īstenošanai.
1.2. Mērķis
Mērķa apraksts
MK noteikumu projekta mērķis ir nodrošināt papildus finansējumu divējāda lietojuma projektu īstenošanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabinets 2024. gada 22. oktobrī apstiprināja noteikumus Nr.663 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" trešās kārtas īstenošanas noteikumi" (turpmāk - Noteikumi Nr.663), kuru ietvaros komersantiem ir pieejams atbalsts jaunu divējāda lietojuma produktu izstrādei.
Šobrīd pieejamais publiskais finansējums atbalsta programmas īstenošanai ir 29 365 499 euro, tai skaitā, Eiropas Reģionālās attīstības fonda finansējums – 24 960 674 euro un valsts budžeta līdzfinansējums – 4 404 825 euro.
Noteikumu Nr.663 ietvaros tika organizēti divi projektu iesniegumu uzsaukumi - pirmais no 2025. gada 25. februāra līdz 2025. gada 25. aprīlim un otrais no 2025. gada 14. novembra līdz 2026. gada 19. janvārim. Pirmajā projektu iesniegumu atlasē atbalsts tika sniegts 25 divējāda lietojuma projektiem par 13,8 milj. euro publiskā finansējuma. Savukārt, otrajā projektu iesniegumu atlasē tika saņemts 71 projekta iesniegums par publisko finansējumu 43,11 milj. euro. Minētais apliecina pieaugošo komersantu interesi jaunu divējāda lietojuma produktu un tehnoloģiju izstrādē, kas veicina ne tikai ekonomisko attīstību, bet arī drošības un aizsardzības spēju stiprināšanu. 
Ņemot vērā Noteikumu Nr.663 publiskā finansējuma piešķīrumu, visiem projektiem pieejamais finansējums nav pietiekams.
Problēmas un risinājumi
Problēmas apraksts
Neskatoties uz pieejamo atbalsta mehānismu, uzņēmumu spēja attīstīt jaunus divējāda lietojuma produktus joprojām ir ierobežota, ņemot vērā augstās izmaksas, riskus un nepieciešamību pēc specializētas infrastruktūras un kompetencēm.
Vienlaikus tirgū joprojām pastāv nepietiekama privātā finansējuma pieejamība augsta riska pētniecības un attīstības projektiem, īpaši divējāda lietojuma tehnoloģiju jomā. Tas kavē inovatīvu risinājumu attīstību un komercializāciju, kā arī mazina Latvijas uzņēmumu konkurētspēju starptautiskajos tirgos.
Tādēļ, ņemot vērā pieaugošo nepieciešamību pēc stratēģiski nozīmīgu tehnoloģiju attīstības ir būtiski nodrošināt mērķētu un pietiekamu atbalstu, lai sekmētu jaunu divējāda lietojuma produktu izstrādi.
Noteikumu Nr.663 ietvaros otrajā projektu iesniegumu uzsaukumā, tika saranžēti un atlasīti 19 augstas gatavības projekti par 15,6 milj. euro publiskā finansējuma. Savukārt, otrajam projektu iesniegumu uzsaukumam publiskā finansējuma piešķīrums ir 15,5 milj. euro. Lai nodrošinātu atbalsta pieejamību visiem atlasītajiem projektiem, nepieciešams papildus finansējuma novirzīšana 106 035 euro apmērā, kur 85% jeb 90 130 euro sastāda Eiropas Reģionālās attīstības fonda finansējums un 15% jeb 15 905 euro valsts budžeta finansējums.
Risinājuma apraksts
Lai nodrošinātu atbalsta pieejamību Noteikumu Nr. 663 otrajā projektu iesniegumu uzsaukumā atlasītajiem projektiem, nepieciešamo papildu finansējumu 106 035 euro apmērā plānots nodrošināt Ekonomikas ministrijas budžeta ietvaros, novirzot līdzekļus no atbalsta programmas "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.3. pasākuma "Uzņēmuma atbalsts dalībai kapitāla tirgos"" (turpmāk - 1.2.1.3. pasākums).
Minētajā programmā ir izveidojies finansējuma atlikums, jo uzņēmumu interese par kapitāla tirgu instrumentu izmantošanu ir bijusi zemāka nekā sākotnēji plānots, ko ietekmē gan kapitāla tirgus attīstības temps, gan uzņēmumu piesardzība attiecībā uz publiska finansējuma piesaisti un ar to saistītajām prasībām. Tā rezultātā daļa no programmas ietvaros pieejamā finansējuma nav tikusi pilnā apmērā noslēgta līgumos un ieguldīta.
Ņemot vērā, ka Noteikumu Nr.663 atlasītie divējāda lietojuma projekti ir augstas gatavības un ar būtisku potenciālu radīt ekonomisko un stratēģisko pienesumu, kā arī ievērojot ierobežoto pieejamo publisko finansējumu, ir lietderīgi novirzīt neizmantoto finansējumu uz šo pasākumu. Tas ļaus nodrošināt pilnvērtīgu atbalstu atlasītajiem projektiem un sekmēt jaunu tehnoloģiju attīstību un ieviešanu tirgū.
Pārdalāmais finansējums (106 035 euro) ļaus sniegt atbalstu vēl diviem divējāda lietojuma projektu īstenotājiem Noteikumu Nr.663 ietvaros, vienlaikus saglabājot pietiekamu finansējuma apmēru (1 556 528 euro), lai nodrošinātu atbalstu vismaz astoņiem komersantiem dalībai kapitāla tirgos 1.2.1.3. pasākuma ietvaros.
Pārdalāmais finansējums paredzēts komersantu pētniecības aktivitātēm (rūpnieciski pētījumi, eksperimentālas izstrādnes un tehniski ekonomiskā priekšizpēte) divējāda lietojuma produktu izstrādei un tas ir brīvs no līgumiem par projektu īstenošanu, līdz ar to, grozījumi līgumos par projektu īstenošanu nav nepieciešami.

MK noteikumu projekts paredz:
1. Precizēt pieejamo finansējumu
Ar MK noteikumu projektu tiek precizēts Noteikumu Nr.663 6. punkts, nosakot, ka kopējais pieejamais attiecināmais finansējums ir 29 471 534 euro, tai skaitā Eiropas Reģionālās attīstības fonda finansējums – 25 050 804 euro un valsts budžeta līdzfinansējums – 4 420 730 euro.
Ņemot vērā finansējuma novirzīšanu, 1.2.1.3. pasākuma kopējais pieejamais attiecināmais finansējums ir 1 556 528 euro, tai skaitā Eiropas Reģionālās attīstības fonda finansējums – 1 323 048 euro un valsts budžeta finansējums – 233 480 euro. 

Eiropas Savienības Kohēzijas politikas programmā 2021.–2027. gadam noteiktas Eiropas Reģionālās attīstības fonda finansējuma sadalījums pa intervences kodiem, atbilstoši Noteikumos Nr.663 paredzētajām atbalstāmajām darbībām, ir šāds:
- 9.intervences kods (mikrouzņēmumu pētniecības un inovācijas darbības, tostarp tīklošana (rūpnieciskā pētniecība, eksperimentālā izstrāde, priekšizpēte) - 1 252 539 euro;
- 10.intervences kods (MVU pētniecības un inovācijas darbības, tostarp tīklošana) - 13 777 943 euro;
- 11.intervences kods (lielo uzņēmumu pētniecības un inovācijas darbības, tostarp tīklošana) - 7 515 241 euro;
- 12.intervences kods (valsts pētniecības centru, augstākās izglītības un kompetences centru pētniecības un inovācijas darbības, tostarp tīklošana (rūpnieciskā pētniecība, eksperimentālā izstrāde, priekšizpēte) - 2 505 081 euro.

2. Precizēt sasniedzamos rādītājus
Atbilstoši finansējuma novirzīšanai tiek precizēti sasniedzamie rādītāji - Noteikumu Nr.663 10.1.1., 10.1.2. un 10.2. apakšpunkts.
Līdz 2029. gada 31. decembrim sasniedzami šādi rādītāji:
1. Iznākuma rādītāji:
1.1. atbalstītie uzņēmumi (tai skaitā: mikrouzņēmumi, mazi, vidēji un lieli uzņēmumi) - 35;
1.2. ar grantiem atbalstīto uzņēmumu skaits, tai skaitā mikrouzņēmumi, mazi, vidēji un lieli uzņēmumi - 35;
2. Rezultāta rādītājs: publisko atbalstu papildinošo privāto investīciju apjoms (euro) - 14 936 730 euro.

MK noteikumu projektā paredzētie precizējumi paredz izmaiņas Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa rādītājos. Ņemot vērā plānoto finansējuma pārdali starp 1.2.1. specifiskā atbalsta mērķa pasākumiem, tiks sagatavoti un iesniegti nepieciešamie grozījumu priekšlikumi Eiropas Savienības kohēzijas politikas programmā 2021.–2027. gadam, kā arī veikti precizējumi 1.2.1. specifiskā atbalsta mērķa pasē attiecībā uz attiecīgajiem rādītājiem. 

3. Tehniskus precizējumu
Ņemot vērā Revīzijas iestādes konstatējumus par situācijām, kad projekta īstenošanas gaitā rodas ietaupījums vai tiek konstatēti pārkāpumi, kuru rezultātā paredzēta nepamatoti izmaksāto vai neatļauti izmantoto līdzekļu atgūšana, pastāv risks, ka var tikt konstatēts procentuālā ierobežojuma pārsniegums arī gadījumos, kad izdevumi atbilst apstiprinātajam projekta budžetam.
Lai precizētu procentuālā ierobežojuma piemērošanas nosacījumus, nodrošinot, ka tie būtu viennozīmīgi, saprotami un praksē vienādi piemērojami visām iesaistītajām pusēm, ar MK noteikumu projektu tiek noteikts, ka procentuālais ierobežojums tiek aprēķināts attiecībā pret projekta plānotajām izmaksām.
Ņemot vērā minēto tiek precizēts noteikumu Nr.663 28. punkts.
Precizētie procentuālā ierobežojuma aprēķini tiek piemēroti retrospektīvi. 

Ņemot vērā to, ka 2025. gada 25. jūlijā ir stājušies spēkā grozījumi Ministru kabineta 2016. gada 21. jūnija noteikumos Nr. 386 "Kārtība, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības", ar kuru tika grozīts iepriekš minēto Ministru kabineta noteikumu nosaukums uz "Kārtība, kādā publicē informāciju par sniegto komercdarbības atbalstu", tiek precizēts Noteikumu Nr.663 64. punkts.

MK noteikumu projekts neietekmēs projektu īstenošanu, ņemot vērā, ka finansējuma novirzīšana tiek īstenota brīvā finansējuma ietvaros, kas nav noslēgts līgumos par projekta īstenošanu.
Pēc MK noteikumu projekta apstiprināšanas sadarbības iestāde informēs projektu iesniedzējus par Noteikumu Nr.663 grozījumiem, t.sk. par iespēju slēgt līgumus par projektu īstenošanu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
mikrouzņēmumi
mazie uzņēmumi
vidējie uzņēmumi
lielie uzņēmumi
Ietekmes apraksts
Papildu finansējuma novirzīšana duālā pielietojuma projektu atbalstam pozitīvi ietekmēs tautsaimniecību, jo tiks nodrošināta nepārtraukta atbalsta pieejamība augstas gatavības pētniecības un attīstības projektiem, kas vērsti uz jaunu tehnoloģiju un produktu izstrādi. Tas vienlaikus veicinās inovāciju attīstību, stiprinās uzņēmumu konkurētspēju un sekmēs augstas pievienotās vērtības produktu radīšanu ar pielietojumu gan civilajā, gan aizsardzības sektorā, tādējādi sniedzot ieguldījumu arī valsts drošības un stratēģiskās noturības stiprināšanā.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
MK noteikumu projekts radīs pozitīvu ietekmi sīkajiem (tai skaitā mikro), mazajiem, vidējiem un lieliem uzņēmumiem, nodrošinot valsts atbalsta saņemšanas iespējas, kas nepieciešamas pētniecības, inovāciju un attīstības aktivitāšu veikšanai, lai radītu jaunus divējāda lietojuma produktus un tehnoloģijas.
2.2.2. uz nozaru konkurētspēju:
Jā
Ietekmes apraksts
Tiek prognozēts, ka Noteikumu Nr.663 ietvaros tiks atbalstīti vismaz 35 komersanti, jaunradīti un izstrādāti vismaz 35 jauni produkti, pakalpojumi vai tehnoloģijas, komersantu apgrozījuma pieaugums pētniecības projekta noslēgšanas gadā pret pētniecības projekta uzsākšanas gadu – 40 milj. euro, kā arī komersantu eksporta pieaugums pētniecības projekta noslēgšanas gadā pret pētniecības projekta uzsākšanas gadu – 30 milj. euro, izveidotas 50 jaunas darba vietas, piesaistītais privāto investīciju apmērs vismaz 15 milj. euro.
2.2.3. uz uzņēmējdarbības vidi:
Jā
Ietekmes apraksts
MK noteikumu projekts uzlabos uzņēmējdarbības vidi, nodrošinot pieejamību finansējumam pētniecības un attīstības aktivitātēm. Tas veicinās inovāciju ieviešanu, sekmēs jaunu divējāda lietojuma produktu un tehnoloģiju attīstību, kā arī stiprinās uzņēmumu konkurētspēju gan vietējā, gan starptautiskajos tirgos. Vienlaikus tiks veicināta sadarbība starp uzņēmumiem un pētniecības institūcijām, radot uz zināšanām balstītu uzņēmējdarbības ekosistēmu.
2.2.4. uz mazajiem un vidējiem uzņēmējiem:
Jā
Ietekmes apraksts
MK noteikumu projekts nodrošinās valsts intervenci, nodrošinot pieejamību finansējumam pētniecības un attīstības aktivitātēm, īpaši mazajiem un vidējiem uzņēmumiem.
2.2.5. uz konkurenci:
Nē
2.2.6. uz nodarbinātību:
Jā
Ietekmes apraksts
Tiek prognozēts, ka Noteikumu Nr.663 ietvaros tiks izveidotas 50 jaunas darba vietas, nodrošinot zinātības izplatīšanu Latvijas uzņēmumos.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	5 891 098
	90 130
	6 560 384
	0
	6 757 084
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	5 891 098
	90 130
	6 560 384
	0
	6 757 084
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	6 930 703
	106 035
	7 718 099
	0
	7 949 510
	0
	0

	2.1. valsts pamatbudžets
	6 930 703
	106 035
	7 718 099
	0
	7 949 510
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	-1 039 605
	-15 905
	-1 157 715
	0
	-1 192 426
	0
	0

	3.1. valsts pamatbudžets
	-1 039 605
	-15 905
	-1 157 715
	0
	-1 192 426
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	-15 905
	
	0
	
	0
	0

	5.1. valsts pamatbudžets
	
	-15 905
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Atbildīgā iestāde ir konstatējusi, ka 1.2.1.3. pasākuma ietvaros veidojas finansējuma atlikums, kas netiek pilnībā izmantots un to iespējams novirzīt Noteikumu Nr.663 īstenošanai. Ņemot vērā minēto, Noteikumu Nr.663 kopējais attiecināmais finansējums tiek palielināts par 106 035 euro (Eiropas Reģionālās attīstības fonda finansējums – 90 130 euro, valsts budžeta finansējums – 15 905 euro).

MK noteikumu projekts paredz, ka kopējais attiecināmais finansējums Noteikumu Nr.663 ietvaros ir 29 471 534 euro, tai skaitā Eiropas Reģionālās attīstības fonda finansējums – 25 050 804 euro un valsts budžeta līdzfinansējums – 4 420 730 euro.

Provizoriskais kopējā finansējuma izlietojums pa gadiem:
2025.g. – 2 139 962 euro
2026.g. – 7 036 738 euro
2027.g. – 7 718 099 euro
2028.g. – 7 949 510 euro
2029.g. – 3 015 007 euro
2030.g. – 1 612 218 euro

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Ņemot vērā, ka Noteikumu Nr.663 ietvaros pieprasījums pārsniedz pieejamo finansējumu, kas ierobežo iespējas atbalstīt uzņēmumu inovāciju un internacionalizācijas projektus, finansējums 106 035 euro apmērā no 1.2.1.3. pasākuma tiks novirzīts Noteikumu Nr.663 īstenošanai.
Noteikumu Nr.663 īstenošanai Finanšu ministrija pieprasīs finansējuma pārdali no 74.resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ministru kabineta 2023. gada 17. oktobra noteikumos Nr. 597 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.3. pasākuma "Uzņēmuma atbalsts dalībai kapitāla tirgos" īstenošanas noteikumi" (turpmāk - Noteikumi Nr.597)
Pamatojums un apraksts
Minētajos Ministru kabineta noteikumos ir izveidojies finansējuma atlikums, jo uzņēmumu interese par kapitāla tirgu instrumentu izmantošanu ir bijusi zemāka nekā sākotnēji plānots, ko ietekmē gan kapitāla tirgus attīstības temps, gan uzņēmumu piesardzība attiecībā uz publiska finansējuma piesaisti un ar to saistītajām prasībām. Tā rezultātā daļa no programmas ietvaros pieejamā finansējuma nav tikusi pilnā apmērā noslēgta līgumos un ieguldīta. Ņemot vērā minēto, grozījumi Noteikumos Nr.597 un MK noteikumu projekts uz Ministru kabinetu apstiprināšanai tik virzīti vienlaicīgi.
Atbildīgā institūcija
Ekonomikas ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Sabiedrības līdzdalība tiks nodrošināta Tiesību aktu portālā.
6.3. Sabiedrības līdzdalības rezultāti
Sabiedrības līdzdalības rezultāti būs pieejami Tiesību aktu portālā pēc tās noslēguma.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

